Το Αειφόρο Σχολείο ως μια παγκόσμια κίνηση για τον μετασχηματισμό της εκπαίδευσης: Η τρέχουσα κατάσταση στην Ελλάδα
Creators: name: Βαλιούλη, Πηνελόπη Ιωάννη
Publisher: name: Aristotle University of Thessaloniki
Year: 2024
Subjects: Οικολογικό σχολείο
Αειφόρο σχολείο
Εκπαίδευση για την Αειφορία
Eco school
Sustainable school
Education for Sustainable development

description: Η διπλωματική εργασία με τίτλο "Το Αειφόρο Σχολείο ως μια παγκόσμια κίνηση για τον μετασχηματισμό της εκπαίδευσης: Η τρέχουσα κατάσταση στην Ελλάδα" επικεντρώνεται στο πρόβλημα της εφαρμογής του Αειφόρου Σχολείου στον τομέα της εκπαίδευσης. Στόχος της είναι να διερευνήσει την υφιστάμενη κατάσταση στην Ελλάδα, εξετάζοντας τον αριθμό των σχολείων που συμμετέχουν κάθε έτος, καθώς και τις θεματικές ενότητες που αναπτύσσονται. Η μεθοδολογία της έρευνας περιλαμβάνει τη συλλογή δεδομένων από το διαδίκτυο, μέσα από το δίκτυο των Οικολογικών Σχολείων. Με αυτόν τον τρόπο, αναλύονται οι διαφορετικές πτυχές της συμμετοχής των σχολείων, καθώς και οι κυριότερες θεματικές ενότητες στις οποίες επικεντρώνονται κάθε έτος. Τα αποτελέσματα αναδεικνύουν μια αυξητική τάση συμμετοχής όλων των βαθμίδων της εκπαίδευσης στο πρόγραμμα «Οικολογικά Σχολεία». Η ανάλυση περιλαμβάνει εκτεταμένες πληροφορίες για την εξέλιξη της συμμετοχής, ενώ η εστίαση στις θεματικές ενότητες του Προγράμματος αποκαλύπτει τις προτεραιότητες και τις επικείμενες προκλήσεις που αντιμετωπίζει η εκπαιδευτική κοινότητα. Συνολικά, η παρούσα διπλωματική εργασία παρέχει μια εμπεριστατωμένη εικόνα του πώς η έννοια του Αειφόρου Σχολείου ενσωματώνεται στο εκπαιδευτικό σύστημα, εστιάζοντας στην ελληνική εμπειρία των τελευταίων 15 ετών. Τα αποτελέσματα της έρευνας έδειξαν μια σταθερή αύξηση της συμμετοχής των σχολείων σε όλες τις βαθμίδες εκπαίδευσης. Οι πιο δημοφιλείς θεματικές ενότητες είναι τα απορρίμματα και η σχολική αυλή, επισημαίνοντας την έμφαση στην πρακτική περιβαλλοντική δράση. Παρόλα αυτά, το συνολικό ποσοστό συμμετοχής παραμένει χαμηλό, με μόλις το 2% των σχολείων να εφαρμόζουν τα προγράμματα του Οικολογικού Σχολείου, γεγονός που υποδεικνύει την ανάγκη για περισσότερες προωθητικές και υποστηρικτικές ενέργειες.
description: This thesis entitled "The Sustainable School as a global movement for the transformation of education: The current situation in Greece" focuses on the problem of implementing the Sustainable School in the education sector. It aims to explore the current situation in Greece, examining the number of schools participating each year and the thematic modules developed. The methodology of the survey includes the collection of data from the internet, using the "Eco-School" website. In this way, the different aspects of school participation are analysed, as well as the main thematic areas focused on each year. The results show an increasing trend of schools’ participation from all levels of education in the Eco-School program. The analysis includes extensive information on the evolution of participation, while the focus on the themes of the Program reveals the priorities and upcoming challenges facing the education community. Overall, this thesis provides a thorough overview of how the Sustainable School concept is being integrated into the education system, focusing on the Greek experience of the last 15 years. The results of the research showed a steady increase in the participation of schools at all educational levels. The most popular thematic units are waste management and the schoolyard, highlighting the emphasis on practical environmental action. Nevertheless, the overall participation rate remains low, with only 2% of schools implementing the Eco-School programs, indicating the need for more promotional and supportive efforts.